הוועדה המיוחדת לעובדים זרים, כנסת 24, פרוטוקול מספר 39, 2022-05-10 10:00

אבתיסאם מראענה: בוקר טוב לכולן ולכולם.

אבתיסאם מראענה: אנחנו פותחות את ישיבת הוועדה של עובדות ועובדים זרים באירוע מאוד מיוחד של מעמד העובדת והעובד בישראל, שאנחנו מציינות אותו בכנסת.

אבתיסאם מראענה: יש לי כבוד מאוד גדול להציג ולתת את הבמה בתוך הוועדה לזרוע העבודה, לעורכת הדין שירי לב רן ממשרד הכלכלה.

אבתיסאם מראענה: היא תציג בעצם את הדוח השנתי שלה, איזה כבוד יש לי.

רן לביא: את לא מאמינה כמה.

אבתיסאם מראענה: תענוג.

אבתיסאם מראענה: אז בהחלט אנחנו נשמח לתת לך ולאפשר לכם, בעיקר לכן, את הבמה ולהציג לנו את הדוח.

אבתיסאם מראענה: בעצם הדוח הזה לא יצא קודם, הוא בפעם הראשונה בעצם הוצג?

רן לביא: נכון.

רן לביא: הוא בעצם מוגש באופן רשמי בפעם הראשונה.

רן לביא: זה לא הדוח הראשון, אבל הוא מוגש בפעם הראשונה היום.

אבתיסאם מראענה: מהמם.

אבתיסאם מראענה: אחרי שהשרה אישרה אותו.

רן לביא: נכון.

אבתיסאם מראענה: יופי.

אבתיסאם מראענה: אז, לפני שאנחנו מתחילות ואני נותנת לכן את הבמה, אני בהחלט רוצה להגיד תודה לצוות הוועדה על מהירות הבזק לקיים את הדיון הזה, כי ראיתן בו חשיבות מאוד מאוד גדולה, גם אני.

אבתיסאם מראענה: אז, תודה מיכל דיבנר כרמל, תודה ליעל אורבך ותודה לנועם, עינב, תודה לחברות שלנו מהזום והסטודנטיאלי והכל.

אבתיסאם מראענה: תודה לחברות והחברים מטעם הכנסת.

אבתיסאם מראענה: טוב, אנחנו מתחילות.

אבתיסאם מראענה: בבקשה, עורכת הדין שירי לב רן, הממונה על זכויות עובדות ועובדים זרים בזרוע העבודה.

רן לביא: תודה.

רן לביא: אז, ברשותך, יושבת הראש, אני רוצה להעתיק ממך וקודם כל להגיד תודה מאוד מאוד גדולה.

רן לביא: מבחינתנו, זה לא מובן מאליו שאתם מאפשרות לנו את הבמה המאוד חשובה הזו, ובאמת בזמן המאוד קצר אני מבקשת להגיד תודה גדולה למיכל על העזרה.

רן לביא: הייתי רוצה גם באותה הזדמנות להגיד תודה לכל הצוות שלנו שנמצא כאן היום, אני קוראת להם הנבחרת.

רן לביא: אז, נמצאים כאן שלושת הסטודנטים שעובדים איתנו, דולב, עמוס ורומי.

אבתיסאם מראענה: שלום.

אבתיסאם מראענה: מה, אתם סטודנטים לכלכלה?

רומי לוי: אני למדיניות ציבורית.

עמוס קריינר: אני למשפטים.

דולב כנען: גם משפטים.

אבתיסאם מראענה: איזו נבחרת.

רן לביא: חבל על הזמן.

רן לביא: בנוסף, כמובן את עורכת הדין נועה נאמן, שבאמת היא הרבה יותר משותפה לדרך, אז תודה רבה רבה.

אבתיסאם מראענה: מה עם שאר החברות?

אבתיסאם מראענה: יש לנו פורום מצומצם, אז אפשר בהחלט להציג את עצמכן.

שרון כהן: בוקר טוב.

שרון כהן: אני מנהלת את יחידת הפניות של מנהל ההסדרה והאכיפה.

שרון כהן: מאיר דויד שהוא ראש המנהל מוסר את התנצלותו שהוא לא יכול להגיע ואני הנציגה כאן, אני גם אציג דברים בהמשך.

שרון כהן: גם בשמו, תודה רבה על הבמה שאת נותנת לנו, בהמשך אני אציג גם את הדברים שלנו.

אבתיסאם מראענה: מהממת.

אבתיסאם מראענה: בבקשה.

נעמי דניאל: שלום.

נעמי דניאל: אני מנהלת תחום קשרי ממשל ברשות האוכלוסין וההגירה, במנהל עובדים זרים.

נעמי דניאל: נעים מאוד.

קרן גלבוע: אני מרשות האוכלוסין וההגירה, לשכה משפטית.

דיאנה בארון: שלום, נעים להכיר.

דיאנה בארון: האמת, אני לא חושבת שיצא לנו אישית להכיר, אבל אני עורכת דין מעמותת קו לעובד, אני מנהלת מחלקת מחקר ומדיניות ציבורית.

דיאנה בארון: נעים מאוד.

אבתיסאם מראענה: איפה הקו לעובד החביאו אותך?

דיאנה בארון: נכנסתי לתפקיד לאחרונה האמת, אני מגיעה מעלות.

אבתיסאם מראענה: מהמם.

אבתיסאם מראענה: מזל טוב.

גבריאל פיצ'י דובינר: בוקר טוב.

גבריאל פיצ'י דובינר: אני מנהל חטיבה ארצית לעובדים החקלאיים בהסתדרות.

אבתיסאם מראענה: נפלא.

אבתיסאם מראענה: אפשר להתחיל.

רן לביא: תודה.

רן לביא: אז הכנו מצגת, שנשמח להציג אותה בעזרתכם האדיבה.

רן לביא: אז, ברשותכם, רצינו להתחיל בהצגה של קטע מסרטון שאנחנו הכנו, שלדעתנו כמו שאומרים, נותן איזו שהיא אמירה מאוד רחבה על למה אנחנו כאן ומה אנחנו עושים.

רן לביא: אני אומר תוך כדי, שזה סרטון שהכנו - - -

אבתיסאם מראענה: מה האורך שלו?

רן לביא: הסרטון הוא כמה דקות.

רן לביא: אנחנו כמובן לא נראה את כולו, אנחנו נראה רק קטע ממנו.

רן לביא: הסרטון הזה הוא בעצם סרטון שנותן במה לעובדות זרות בסיעוד בתקופת הקורונה, אחד מהשיאים של הקורונה.

רן לביא: ביקשנו להביא את הקול של העובדות, למשל מה הן מרגישות.

רן לביא: (הקרנת סרטון)

רן לביא: בעצם זיהינו שאנחנו נמצאים באיזו שהיא נקודת שיא בתקופת הקורונה, ולעובדים ולעובדות יש חששות מאוד מעורבים שקשורים גם בעשייה הרגילה, היום יומית השוטפת שלהם במסגרת העבודה, אבל יש גם את החיים עצמם.

רן לביא: זה כמובן בא לידי ביטוי בקורונה באיזה שהוא פיק, אבל הפיק הזה מלווה אותנו בשגרה הישראלית גם בכלל ואנחנו ראינו את זה ואנחנו מציגים את זה גם בדוח.

רן לביא: למשל, בתקופה של לחימה, בתקופה של פיגועים, זאת אומרת החיים עצמם גם נותנים את האותות שלהם על העובדים הזרים שהם הופכים להיות מצד אחד אולי, חלק מההוויה הישראלית, אבל מצד שני אלו לא באמת החיים עצמם עבורם.

רן לביא: אז, זה ככה היה על מנת להציג מורכבות, ולכן גם הבאנו את הציטוט מבג"ץ שידוע בתור בג"ץ הבריאות, שכתבה השופטת בדימוס ארבל.

רן לביא: היא אומרת אנחנו חייבים לעובדים, לא רק את החובות שלהם כעובדים ועובדות, אלא בראש ובראשונה כבני אדם.

רן לביא: זה מה שאנחנו בעצם שמנו לעצמנו בתור חזון, לראות את העובדים האלה לא רק במסגרת יחסי עבודה, אלא לראות את המכלול כולו.

רן לביא: אז אנחנו יכולים להראות כאן שלגבי שנת 2022, רק על מנת להבין מה ההיקף של העובדים שאנחנו מדברים עליהם, כי לא תמיד אנחנו מבינים במספרים מה זה אומר.

רן לביא: אז, אנחנו יכולים לראות שבסך הכל יש בישראל קרוב לרבע מיליון עובדים זרים.

רן לביא: ההגדרה של עובד זר היא בעצם כל עובד שאיננו אזרח או תושב, ולכן אנחנו לא מסתכלים רק על העובדים בסיעוד ובחקלאות, למשל, אלא צריך גם להתייחס לעובדים הפלסטינים ככאלה וגם אל מבקשי המקלט.

אבתיסאם מראענה: מחוסרי מעמד, אבל הם עובדים.

רן לביא: השאלה מבחינתו היא לא שאלת המעמד, היא לא שאלת האשרה, היא לא שאלת חוקיות השהייה.

רן לביא: היא שאלה, שאנחנו יחידת הממונה מסתכלת עליו, היא האם מתקיימים יחסי העבודה, המעמד פחות רלוונטי.

רן לביא: ככל שמתקיימים יחסי עבודה, זה עובד זר לכל דבר ועניין.

רן לביא: אז, אנחנו יכולים לראות שיש כמעט רבע מיליון עובדים בהרבה מאוד ענפים, בין אם זה בסיעוד, בין אם זה בחקלאות, בין אם זה בבניין, כמובן אנחנו יודעים שקיימים גם עובדים בניקיון, במסעדנות, בתעשייה.

רן לביא: זאת אומרת, העובדים הזרים הם לא מגזריים, אלא אפשר לראות אותם בענפים שונים במשק.

רן לביא: מכאן באמת לחזון שלנו, אפשר היה לחשוב שאולי יש איזה שהוא קושי בלתרגם את המורכבות הזו שקיימת כלפי העובדים הזרים, אבל אנחנו לא רואים את זה ככה מבחינתנו, האינטרס הלאומי של מדינת ישראל הוא לדאוג לזכויות של העובדים האלה, כמובן לא רק במסגרת יחסי עבודה, אלא גם בהיותנו מדינה דמוקרטית ולדאוג להם גם כבני אדם כמובן.

רן לביא: שמנו לעצמנו כיעד שלושה ערכים מרכזיים בעבודה שלנו, שוויון, שותפות ומקצועיות.

רן לביא: אם אני אשים רגע דגש על ערך השוויון שמלווה את העבודה שלנו בכלל, ובגלל זה אני מאוד שמחה שנמצאת כאן היום הנציגה של קו לעובד.

רן לביא: ללא השותפים שנמצאים סביב השולחן, אנחנו לא מסוגלים לעשות את העבודה שלנו בצורה המיטבית.

רן לביא: דבר זה כולל, קודם כל, את משרדי הממשלה ובהחלט את השותפים המרכזיים שלנו ברשות האוכלוסין וההגירה וכלל משרדי הממשלה המקצועיים.

רן לביא: בנוסף, כמובן גם את החברה האזרחית, ובראשה במקרה שלנו זה קו לעובד.

רן לביא: אחת מנקודות העשייה המרכזיות שלנו היא בעצם טיפול בפניות, וברשות

רן לביא: כם אני לרגע אעביר את המיקרופון לנועה, שאמונה בעצם על טיפול בפניות, אז בבקשה נועה.

נועה נאמן: זה נכון שזה חלק מרכזי מאוד מהעבודה שלי, אבל לא רק.

נועה נאמן: אני צריכה להסביר שזה מאוד לא פשוט להיות עובדת אחת שמטפלת בכמעט אלפיים פניות לשנה, והמענה הממוצע שלנו לפנייה הוא יום.

נועה נאמן: אז, באמצעות ווטסאפ, מייל, טלפונים, אנחנו משתדלות לתת מענה כמה שיותר מהיר לעובדים שדוברים הרבה שפות.

נועה נאמן: הפניות מגיעות אליי בערבית, אנגלית, עברית, גם מעסיקים פונים לשאול, איך אני דואג לזכויות של העובד.

נועה נאמן: מבחינתי, זה מבורך, כי אני רוצה שהעובד יקבל את הזכויות שלי.

נועה נאמן: אם אני יכולה לעזור למעסיק, אני עוזרת גם לעובד.

נועה נאמן: כפועל יוצא מכמות העובדים שיש בסיעוד במדינת ישראל, גם רוב הפניות אלינו מגיעות מהסיעוד, זה גם רוב העובדים שהם עובדים, אני אקרא להם מרושתים, הם נמצאים בפייסבוק, הם עוקבים אחרינו.

נועה נאמן: יש לנו יותר מעשרת אלפים עוקבים לדף שלנו, אז הם יודעים היטב את הזכויות שלהם והם גם יודעים לפנות שצריך וזה מצוין.

נועה נאמן: בנוסף, אנחנו גם מיטביים את הקשר שלנו עם לשכות בסיעוד, ולכן הן יודעות גם להפנות אלינו עובדים.

נועה נאמן: אז, רוב הפניות באמת מגיעות אלינו מסיעוד.

נועה נאמן: השנה, בשנת 2021, יש לנו גדילה מאוד משמעותית בכמות הפניות של הפלסטינים אלינו.

נועה נאמן: זה משמעותי שכמות העובדים פנתה אלינו ואנחנו רואים את זה כפניות איכותיות.

נועה נאמן: זאת אומרת, עובד פלסטיני שפונה אליי ושואל אותי, למשל, מבחינתי זו הייתה פנייה מאוד משמעותית, אם מגיעה לה חופשת אבהות אחרי שאשתו ילדה.

אבתיסאם מראענה: איזו התפתחות יש לנו כאן.

נועה נאמן: את לא מבינה איך התרגשתי, אני אומרת את זה באמת.

אבתיסאם מראענה: זה גם מרגש נורא.

נועה נאמן: אז מבחינתי, העובדה שהוא פנה אליי ויכולתי לתת לו את המידע והוא היה יכול לפנות אל המעסיק, שמן הסתם אולי ניסה, מבחינתי זה ניצחון.

נועה נאמן: אז, יש פניות מאוד איכותיות מעובדים פלסטינים ואנחנו ממשיכים לעבוד על זה.

נועה נאמן: דולב שהוא סטודנט שלנו והוא גם דובר ערבית, הוא קידם עכשיו, למשל, זכותון, פנקסון שנכנס לתוך ארנק בערבית לעובדים פלסטינים, עובדי בניין ובהמשך השנה ייצא בעוד שפות.

אבתיסאם מראענה: כל הכבוד, דולב.

נועה נאמן: באמת כל הכבוד.

נועה נאמן: אפשר לראות, למשל, שבבניין יש פחות פניות, מהסיבה הפשוטה שעובדים שמגיעים בהסכמים בילטרליים, הרבה פעמים ייפנו קודם כל לסימי.

נועה נאמן: אגב, סימי מפנה אלינו פניות בעצמה, על מנת שנטפל בהן, אבל לפעמים זה מסתיים שם, זה מצוין, זה בסדר גמור.

נועה נאמן: אבל, רוב הפניות אלינו מגיעות מסיעוד.

נועה נאמן: אני לא כל כך רואה את הנושאים של הפניות, אני מסתכלת רגע פה.

נועה נאמן: אז באמת, זכויות סוציאליות, שכר עבודה, פנסיה וביצועים זה נושא שתמיד חוזר על עצמו, בחקלאות, אצל עובדים בסיעוד ממעסיקים פרטיים.

נועה נאמן: אגב, הקורונה שלא הכנסנו אותה לספירת הפניות שלנו, כי היא הגיעו אלינו מאות פניות, אבל הן היו פניות של איפה אני מתחסן.

נועה נאמן: אנחנו היינו יכולים להעביר את המידע, אבל לא ראינו לנכון להכניס את זה לתוך כמות הפניות שלנו, וגם פרסמנו המון מידע רלוונטי בדף הפייסבוק שלנו.

נועה נאמן: זו עבודה סיזיפית, אבל היא חלק מהותי מהסמכויות שלנו בחוק, ומאוד חשוב לנו שעוד עובדים יכירו אותנו ויידעו לפנות אלינו, על מנת לקבל עזרה.

נועה נאמן: אני אתן גם דוגמא של סיפור אישי ששירי ואני טיפלנו בו, עובדת בענף הסיעוד הביתי ממש נקלעה למצוקה נפשית.

נועה נאמן: הרבה פעמים בתקופת הקורונה, משפחות פשוט לא אפשרו לעובדים לנצל את יום המנוחה השבועי שלהם, בגלל לחץ.

נועה נאמן: באמת, אישית, אני יכולה להבין אותו, אבל נפשית זה פשוט פגע בעובדים.

נועה נאמן: היא הרגישה פשוט בכלא והיא הגישה את התפטרותה לפי החוק, היא הודיעה הודעה מוקדמת, אבל הבת של המטופלת התעלמה ממכתב הפיטורים ובעצם לא דאגה למצוא מחליף.

נועה נאמן: המטפלת הזו מתוך אחריות אישית לא רצתה לעזוב את הבית מבלי לדעת שיש מי שיחליף.

רן לביא: היה לנו חשוב להביא את הדוגמא הזו, אגב הדיון אתמול, על נטישת עובדים, אז הנה מקרה אמתי שקרה, שעל אף שהעובדת הייתה יכולה פשוט לקום וללכת, היא לא הייתה מוכנה לקום וללכת.

רן לביא: היא לא רצתה להשאיר את המטופלת שלה בלי השגחה.

נועה נאמן: היא פנתה אלינו, אבל היא פנתה אלינו כבר ממש בבכי.

נועה נאמן: באמת, אנחנו עושות דברים שבאמת אנחנו לא מאמינות שהגענו אליהם, אנחנו ניסינו לעשות פה משהו, לפנות לרווחה של אותה עיר, על מנת שנציגת רווחה תגיע לבית ותנסה לעשות איזה שהוא הסדר בין המשפחה למטפלת וזה הצליח.

נועה נאמן: אחרי שלושה ימים היא עזבה ונמצאה גם מחליפה, אבל זה היה שיתוף פעולה של הרבה מאוד גורמים, ובסופו של דבר המטפלת עזבה וגם הגיעה מחליפה.

רן לביא: חוץ מהפניות, אנחנו עושים הרבה מאוד עבודה של הסברה, כמו שאמרנו, אנחנו צריכים שיכירו אותנו גם כדי שאנשים יוכלו לדעת שהם יכולים לפנות אלינו, וגם כדי שאנחנו נוכל בעצם לזהות פערים מבניים שקיימים בתוך עולם התוכן הזה.

אבתיסאם מראענה: הן נמצאות בכל, נניח, ביהלו"ם, למרות שהם לא עובדים זרים, אבל איך יכול להיות שזו דווקא הכתובת?

אבתיסאם מראענה: אני לא יודעת.

אבתיסאם מראענה: אבל, תסבירו לי בדיוק איפה הטלפון שלכם, מעבר לפייסבוק שהוא בהחלט פלטפורמה מאוד נגישה, איפה אתם פיזית, נניח, עוברים ליד ופתאום רואים את הטלפון, את הווטסאפ?

נועה נאמן: פיזית אני לא יודעת להגיד איפה עוברים.

נועה נאמן: אני כן יודעת שאנחנו דואגים דרך ממשל זמין, GOV.IL לפרסם את המספרים שלנו.

רן לביא: הם מופיעים גם, למשל, בתלושי השכר של עובדים פלסטינים.

רן לביא: הם מופיעים על חוזים של עובדים שמגיעים בהסכמים בילטרליים.

אבתיסאם מראענה: הבנתי.

רן לביא: בענפים כמו סיעוד וחקלאות, אנחנו דואגים שהלשכות יעבירו את פרטי הקשר שלנו, בהחלט.

אבתיסאם מראענה: מעולה.

רן לביא: אז באמת אנחנו יכולים לראות כאן איזו שהיא דגימה של העשייה שלנו, דיברנו הרבה על עמוד הפייסבוק.

רן לביא: הוועדה שקמה ברשות יושבת הראש היא פלטפורמה מאוד מאוד חשובה להנגשת מידע וזכויות עבור העובדים הזרים, כמו גם לגבי סוגיות שהן סוגיות מאוד מאוד חשובות בעולם הזה.

רן לביא: עוד דברים שחשוב היה לנו לעשות הם סיורים, כאשר הסיורים יכולים להיות כאלה שאנחנו מגיעים, למשל, למקומות של משתלמים בחקלאות ונפגשים עם הסטודנטים, על מנת לשמוע קצת מהחוויה שלהם.

רן לביא: לא ממזמן נועה סיירה בנמל התעופה לפגוש פליטים מאוקראינה - - -

נועה נאמן: נכון.

רן לביא: פליטים ופליטות שמגיעים לכאן.

רן לביא: חילקנו גם שם את פרטי הקשר שלנו, אבל גם קצת כדי לפגוש באופן בלתי אמצעי את האנשים ולהגיד להם שהם לא לבד, שיש להם למי לפנות.

רן לביא: איגרות חשובות שפרסמנו בשנה האחרונה, קודם כל, אנחנו מפרסמים מדי שנה איגרת שבאופן מכוון היא כתובה בעברית והיא מיועדת דווקא למטופלים בסיעוד.

רן לביא: כי, כמו שנועה אמרה קודם, אנחנו מזהים הרבה פעמים את המטופלים ככאלה, שאם הם מכירים ויודעים מה הם חייבים לעשות לפי חוק, זו הדרך שלנו לאכוף באופן עקיף את זכויות העובדים.

רן לביא: לצד זאת, גם פרסמנו איגרת לגבי העסקה במקביל, על מנת, שוב, לעזור למטופלים להבין מה החובות שלהם כלפי העובד ולצמצם ככה סכסוכים, שהם לא נעימים ומיצרים מורכבויות בתוך הבית, כמה שיותר ליתר סכסוכים, ככה מבחינתנו זו הדרך להביא הצלחה בתוך מערכת היחסים המורכבת הזו.

רן לביא: אני חושבת שגולת הכותרת של ההסברה הייתה פרויקט נאמני זכויות, שהיא אגב יוזמה שוב של נועה.

אבתיסאם מראענה: זה כמו נאמני ניקיון?

אבתיסאם מראענה: כלומר, זה מתנדבות ומתנדבים?

רן לביא: אפשר להגיד.

נועה נאמן: זה לא מתנדבים.

רן לביא: זה קם מתוך אותו רעיון, של בעצם קריאה ללשכות בסיעוד, שאנחנו רואים בהן צומת מאוד מאוד חשוב, ואז נועה אמרה, בואו אתם הלשכות, אני רוצה לעזור לכן לטייב את העבודה שלכן, אני אתן לכן את הכלים, מי שרוצה יכול להגיע.

רן לביא: זאת אומרת, זה לא היה בכפייה, זו לא הייתה דרישה, זה היה איזה שהוא כלי שזרוע העבודה במשרד הכלכלה מעניקה בחינם ללשכות.

רן לביא: לשמחתנו הרבה, הגיעו הרבה מאוד נציגים.

נועה נאמן: בדיוק חמישי מתחיל המחזור השני.

רן לביא: וההכשרה כללה אספקטים רבים, זאת אומרת החל מדיני עבודה, עבור דרך מניעת הטרדות מיניות, גישור, איך לעשות גישור בין מטופל למטפל ובאמת את כל ההיבטים שאנחנו זיהינו ככאלה שהם צריכים - - -

אבתיסאם מראענה: הנגשה תרבותית לתרבויות שהן בעצם מאוד זרות לנו, וסך הכל רוב העובדות והעובדים מגיעים ממדינות שאין לנו שמץ של מושג איך מפורשים הדברים איך מתרגמים, איך חיים כשלעצמם והתנהגויות, זה גם משהו - - -

רן לביא: זה יהיה במחזור הבא.

נועה נאמן: זה יהיה במחזור הזה.

אבתיסאם מראענה: אז אני באה.

נועה נאמן: את מוזמנת.

נועה נאמן: אגב, המפגש הראשון הוא ביום חמישי הקרוב.

נועה נאמן: רוב המפגשים הם בזום, כי באמת הלשכות הן בכל רחבי הארץ.

נועה נאמן: אבל, דווקא המפגש הראשון הוא ביום חמישי בקריה והוא מתחיל מפאנל של עובדות זרות, למה?

נועה נאמן: על מנת שהן יספרו איך זה לעבוד בישראל, איך זה לעבוד אצל משפחה.

אבתיסאם מראענה: למה לא הזמנתן אותי?

נועה נאמן: את מגיעה, לא?

רן לביא: את מוזמנת.

אבתיסאם מראענה: באיזו שעה?

נועה נאמן: זה יהיה בשעה 10:00.

נועה נאמן: בתוך הפאנל יש גם בת משפחה.

נועה נאמן: יש שם סיפור של עובדת ובת משפחה על הקשר המאוד אמיץ שנוצר ביניהן.

נועה נאמן: אגב, זה לא כזה נדיר, זה קורה הרבה וזה מאוד מרגש לראות את זה.

נועה נאמן: הסיבה שרצינו את הפאנל הזה זה בדיוק להראות ללשכות, אני תמיד אומרת, אני באמת חושבת שזה מאוד טבעי שהלשכות מזדהות באופן מאוד טבעי עם המטופלים.

נועה נאמן: כולם ישראלים והם דוברים את אותה שפה וקשה להם יותר להביע הזדהות עם המטפל, וזה גם חלק מהרעיון של הפרויקט הזה, בואו תבינו גם את הצד השני.

נועה נאמן: זה לא מישהו שהוא רק בא לעבוד, הוא בן אדם.

נועה נאמן: יש את המשפט הזה שאנחנו תמיד משתמשות בו, של מקס פריש, רצינו עובדים, קיבלנו בני אדם.

נועה נאמן: יש באמת המון קשרים משפחתיים שנוצרים עקב העבודה הזו המשותפת בסיעוד, אנחנו רוצות עוד יותר לחזק את זה וגם לחזק את הלשכות את והידע שלהן, על מנת שהן יוכלו לעזור יותר טוב לעובדים.

רן לביא: אז חוץ מכל הטוב הזה, אנחנו גם עושים עבודה של הסדרה.

רן לביא: יש פה דוגמא של האיגרת, אבל אי אפשר לשכוח גם את העבודה המשפטית שאנחנו עושים, חוות דעת משפטיות בנושאים, ששוב, אנחנו מזהות ככאלה שמצריכים איזו שהיא אמירה.

רן לביא: בשנה האחרונה אנחנו דיברנו על תכולת החובה על קרנות פנסיה בענף הניקיון לגבי עובדים זרים.

רן לביא: בנוסף, דיברנו גם על קביעות לעובדים פלסטינים במקומות עבודה, זה עלה במסגרת הליך משפטי שנדון בבית הדין הארצי לעבודה.

רן לביא: בנוסף, אנחנו גם שותפת לעשייה של צוותים בין משרדיים, כמו אתמול בדיון שיושבת הראש קיימה.

רן לביא: כמובן בנוסף, הרבה מאוד עבודה, שוב, במסגרת הנושאים שמעלה יושבת הראש בוועדה על מניעת הטרדות מיניות, הוא נושא שבינינו מאוד מאוד חשוב ואקוטי.

רן לביא: אז, אנחנו הרמנו את הכפפה הזו ודואגת לעשות עבודה גם בתחום הזה.

אבתיסאם מראענה: כל הכבוד.

אבתיסאם מראענה: יש לכן נאמנת למניעת הטרדה מינית?

נועה נאמן: יש בכל חברה ציוד, קודם כל - - -

אבתיסאם מראענה: כן, אנחנו דיברנו על זה.

אבתיסאם מראענה: אל תדכאי אותי, בואו נהיה בחיובי, אנחנו יודעות שזה לא.

אבתיסאם מראענה: גם אם היא מקבלת את זה, זה דרך הביטוח הלאומי ואף אחד לא מדווח, היינו בסרט הזה.

נועה נאמן: נכון.

נועה נאמן: דיברנו על זה בוועדה שאני הייתי כאן.

נועה נאמן: חלק מההכשרות שאנחנו בעצם מעבירים דרך הפרויקטים על הזכויות בסיעוד זו הרצאה למניעת הטרדות מיניות.

נועה נאמן: השנה מי שירצה הוא המרכז לנפגעות ונפגעי תקיפה מינית, והוא ירצה גם יחד עם רשות ההגירה, עם הפן שלהם, זאת אומרת איך הם מטפלים כאשר מגיעה אליהם פניה מהלשכה.

נועה נאמן: אני חייבת להגיד שגם אחרי שנה שעברה, כאשר הייתה את ההרצאה הזו, הרבה לשכות פתאום הרימו דגל, תקשיבו עובדות התקשרה אליי.

נועה נאמן: ביחד עם רשות ההגירה, עם העובדת הסוציאלית שלהם, סמאצ'ו, הנושאים האלה טופלו, אז זה לא מספיק.

נועה נאמן: הגיעו אלינו בשנה שעבר שמונה פניות, זה כלום, זה ברור לנו - - -

אבתיסאם מראענה: ברור, זה לא משקף את מה שקורה פה.

נועה נאמן: אבל גם האיגרת שהוצאנו בשלוש שפות, עברית, רוסית ואנגלית וגם ההרצאות שאנחנו נעשה במסגרת הפרויקט, אני בטוחה שהם מעלים עוד ועוד את המודעות.

נועה נאמן: אבל, זה לא שבתוך לשכה בסיעוד יש ממונה על מניעת הטרדות מיניות.

נועה נאמן: אני אגיד שאחד מהדברים שלנו מאוד חשוב להבהיר הוא לזהות את זה עוד לפני שזה קורה, זאת אומרת הרבה פעמים העובדת לא יודעת להגיד שהיא עוברת הטרדה מינית.

נועה נאמן: פעם אם היא יודעת והיא לא רוצה להתלונן, אז מאוד חשוב לנו שבביקורים של הלשכות או אפילו מבלי לבקר, מספיק שהן מרימות טלפון או יודעות על איזו שהיא מערכת יחסים שעלולה להיות בעייתית, שהן יזהו אותן מראש, שלא נגיע בכלל לסיטואציה הקשה.

נועה נאמן: לשמחתי הרבה, השנה בפעם הראשונה יכולנו לנצל את הסמכות שלנו ולהיות חלק מהליך משפטי.

נועה נאמן: פה, שוב, במסגרת שיתוף הפעולה המוצלח שיש לנו עם רשות האוכלוסין וההגירה, הם ביקשו מאיתנו להצטרף להליך משפטי, ידיד בית המשפט, כידידת בית המשפט, להליך ששם בעצם מתוארת התעמרות מאוד בוטה וקשה בחקלאות של עובד.

נועה נאמן: מי שבעצם מנהל את ההליך הזה הוא דווקא המעסיק כנגד החלטה של הרשות, ואנחנו חשבנו שיהיה מאוד חשוב לנו לתמוך בהחלטה של הרשות שלא לאפשר למעסיק הזה להמשיך להעסיק עובדים זרים, אם היחס שלו הוא יחס כל כך פוגעני, כפי שהיה באותו מקרה.

אבתיסאם מראענה: אתם חלק מהזיהוי של חשד לסחר בבני אדם?

נועה נאמן: אפשר בהחלט לומר שכן.

אבתיסאם מראענה: את היית איתנו בסיור במקלט בסחר בבני אדם?

נועה נאמן: אנחנו עשינו סיור עצמאי, אני לא הייתי.

אבתיסאם מראענה: למה?

אבתיסאם מראענה: אבל למה?

נועה נאמן: אבל, בהחלט בהחלט, יש לנו קשר כמובן שוטף עם היחידה שמנהלת עורכת הדין דינה דומיניץ, עד כדי כך שהייתה לנו פנייה אחת של עובדת, אגב אפילו לא של העובדת, אלא של גורם שלישי שפגש עובדת והוא אמר, נראה לי שהתנאים שמועסקת העובדת הזו הם תנאים בעיתיים.

נועה נאמן: איך שהוא נוצר קשר עם העובדת והתנאים הבעייתיים האלה, לפחות בהבחנה שלנו, היו כאלה שלדעתנו עולים אפילו עד כדי סחר בבני אדם.

נועה נאמן: כמובן שהעברנו את הפרטים ליחידה של דינה.

נועה נאמן: זה מקרה עם איזו שהיא מורכבות, כי צריך בסופו של דבר את שיתוף הפעולה של העובדת, ופה חשוב אולי לומר שהעבודה שלנו היא לא עבודה מנהלית ופלילית קלאסית ואני תיכף אעביר את המיקרופון לשרון.

נועה נאמן: זאת אומרת, אנחנו לא ישר שולחים מפקחים למקום העבודה, כי נורא חשוב לנו לעשות גם את הכל תוך הידברות עם העובדת.

נועה נאמן: אנחנו לא רוצים לפנות למעסיק, אם העובדת אומרת לנו, אל תדברו עם המעסיק, כי הוא יפטר אותי ואני מפחדת.

נועה נאמן: אנחנו כמובן נעזור לה בכל דרך אפשרית, בדרכים יצירתיות כאלה ואחרות, אבל חשוב לנו לעשות את זה בהידברות עם העובדת.

נועה נאמן: אנחנו לא רוצים לפגוע בה, אנחנו רוצים לסייע לה.

אבתיסאם מראענה: ברור.

נועה נאמן: ואולי אני כאן אומר משהו, שלא אמרנו מקודם, לגבי הפניות.

נועה נאמן: הטיפול שלנו הוא טיפול כזה שבדרך כלל אנחנו מסיימים את הפנייה בשיחת טלפון עם המעסיק, הרבה פעמים זה מה שפותר את העניין.

נועה נאמן: מה שאומר שפונה גורם שהוא גורם ממשלתי, גם עורכת דין, זה גם בדרך כלל משהו שהוא לא נעים שיחת טלפון שלא נעים לקבל, וככה אנחנו בדרך כלל פותרים את העניין.

נועה נאמן: אם צריך אנחנו עושים גישור, אם צריך אנחנו יכולים להפנות להליך או סיוע משפטי כזה או אחר, אם צריך אנחנו מפנים למנהל האכיפה.

נועה נאמן: קרה לנו גם מקרה שהפננו למנהל האכיפה של רשות האוכלוסין וההגירה, לשמעון זיגזג, שהוא בעצמו הגיע למקום ודאג לסייע לעובד.

נועה נאמן: אבל, בדרך כלל, כמו שאמרתי, אנחנו נרצה לעשות את זה בשיתוף פעולה.

אבתיסאם מראענה: תודה.

אבתיסאם מראענה: חברת הכנסת נעמה לזימי, את רוצה להתייחס?

נעמה לזימי: אז, קודם כל אבתיסאם, אני רוצה להודות לך על קיום הדיון הזה.

נעמה לזימי: כן צריך לומר, אצלך כל יום הוא יום זכויות העובד והעובדת פה.

נעמה לזימי: שאפו גם על כל הימים שאת עושה את מה שאת עושה כאן.

נעמה לזימי: תודה, ותודה לכן שהגעתן היום.

נעמה לזימי: כן חשוב להגיד שאנחנו לשירותכם, אתכם, עם הארגונים, החברה האזרחית וכמובן עם כל הגורמים.

נעמה לזימי: אני יודעת גם שיש אוזן קשבת ויש עם מי לעבוד, אבל כן חשוב גם להגיד את זה כאן, הסוגיות הן רבות.

נעמה לזימי: תודה, ואני מתנצלת שאני צריכה לזוז, בגלל שזה יום מיוחד עם שמונה דיונים, ואני רצה ממקום למקום כי כולם קובעים באותה שעה.

אבתיסאם מראענה: יום טוב, תודה.

שרון כהן: אז אנחנו מינהל ההסדרה והאכיפה, ואנחנו גוף מטעם המדינה שאמון על אכיפת חוקי עבודה.

שרון כהן: בעצם אנחנו שתי זרועות שנמצאות בזרוע העבודה במשרד הכלכלה.

שרון כהן: אנחנו אמונים על אכיפת חוקי עבודה בהליכים מנהליים והליכים פליליים, כאשר המנדט שניתן לנו מהמחוקק זה בעצם לבצע אכיפה אל מול המעסיק בלבד.

שרון כהן: על פניו, בהליכים שלנו, אין סעד ישיר למתלונן וככה מתבצעת האכיפה שלנו.

שרון כהן: בעצם האכיפה שלנו מבוצעת בפריסה ארצית והיא מבוססת על תלונות וגם על מידע יזום.

שרון כהן: חשוב להדגיש שכל תלונה שמתקבלת, נבדקת.

שרון כהן: אני מנהלת יחידת הפניות, אז אני גם יכולה להעיד על זה.

שרון כהן: לצורך העניין במהלך שנת 2021, התקבלו מאה חמישים וחמש תלונות שעוסקות בחשדות להפרות של חוקי העבודה, בהתייחס לעובדים זרים.

שרון כהן: חשוב להדגיש, אני נמצאת היום בכובע של עובדים זרים, אלו פחות או יותר, חמש עשרה, עשרים אחוז, מהאוכלוסייה שאנחנו מטפלים בה.

שרון כהן: הכובע של מנהל ההסדרה והאכיפה מתייחס לכלל המשק, לכל העובדים במשק הישראלי, וכפי ששירי ציינה, ובתנאי שמתקיימים שם יחסי עובד ומעביד.

שרון כהן: אנחנו גם לא מתייחסים לחוקיות, לשהייה, זאת אומרת אנחנו לא מתייחסים לכלום.

שרון כהן: כל מה שמעניין אותנו הוא שהוא הועסק במדינת ישראל ומתקיימים יחסי עובד ומעביד.

אבתיסאם מראענה: רגע, יש לי שאלה דווקא על הסיפור הזה.

אבתיסאם מראענה: את אומרת בעצם, אני לא עכשיו אתחיל בנאום, כן?

אבתיסאם מראענה: אבל אני אגיד את זה ככה בקצרה, שאת כל הסוגיה של פלסטינים שמגיעים מהשטחים, ובעיקר שהן נרדפות ונרדפים בגלל זהותם המינית או המגדרית, והם מגיעים לארץ.

אבתיסאם מראענה: עכשיו, הם יכולים להיכנס עם אשרה שמתחדשת כל שלושה חודשים, אבל היא ללא עבודה, היא ללא היתר עבודה, ואז הם מוצאים את עצמם בעצם מנוצלים.

אבתיסאם מראענה: הם גם נרדפים, חיים על הפנים, וגם מגיעים לפה מבלי יכולת באמת להסדיר יחסי עבודה ושמישהו יגן עליהם והם בעצם מוצאים את עצמם בעצם מנוצלות ומנוצלים עוד פעם אחת בארץ, השאלה היא האם אתם כתובת?

שרון כהן: לחלוטין.

נועה נאמן: חד משמעית.

אבתיסאם מראענה: באמת?

שרון כהן: לחלוטין.

שרון כהן: לצערי, אין לנו הרבה פניות כאלה.

אבתיסאם מראענה: אז תיכף יהיו לך, טוב?

שרון כהן: מצוין.

שרון כהן: אני גם אומר את זה בסוף ואני אגיד את זה גם עכשיו, כוכבים שתיים שבע אפס.

שרון כהן: בכל אופן, לחלוטין כל מי שמועסק במדינת ישראל, וזה לא משנה מה היא זהותו, מה המגדר שלו ומה השיוך שלו, ככל שמתקיימים יחסי עובד ומעביד ויש חשדות להפרות חוקי העבודה מצד מעסיקים ישראלים, אנחנו הכתובת.

שרון כהן: זו ככה אמירה כללית.

אבתיסאם מראענה: מעולה.

אבתיסאם מראענה: טוב, נדבר על זה כנראה.

שרון כהן: בנוסף, בהתייחס לעובדים הזרים.

שרון כהן: אז, חשוב לציין, כמו שאמרתי, במהלך שנת 2021, ניהל מנהל ההסדרה ואכיפה ארבע מאות תשעים ושתיים תיקי חקירה כנגד מעסיקי עובדים זרים בחשד להפרות חוקי העבודה שבסמכותנו.

אבתיסאם מראענה: ארבע מאות?

שרון כהן: ארבע מאות תשעים ושתיים תיקי חקירה.

שרון כהן: בשקף הבא אנחנו רואים בעצם את החלוקה של אותן ארבע מאות תשעים ושתיים תיקים, שנוהלו בשנת 2021, כאשר באמת רואים שהחלק הארי הוא בענף החקלאות, מאתיים ארבעים ואחת תיקים נוהלו.

שרון כהן: במסחר עשרים וחמישה, שמירה וניקיון, אנחנו קוראים לזה שמירה וניקיון, אבל הנתח העיקרי הוא באמת בענף הניקיון.

שרון כהן: מסעדות ארבעים ואחרת, בניין חמישים ותשע.

אבתיסאם מראענה: זה מספר קשה מאוד לעיכול.

אבתיסאם מראענה: המספר הזה, כמעט חמש מאות תלונות - - -

שרון כהן: לא, רגע.

אבתיסאם מראענה: לא תלונות, סליחה.

שרון כהן: האכיפה שלנו מבוססת גם על תלונות וגם על אכיפה יזומה.

שרון כהן: שליש מתיקי החקירה שנוהלו כאן, שליש מהם מבוססים על תלונות ושני שליש היא אכיפה יזומה שלנו.

שרון כהן: יש לנו יחידת מודיעין, אני יחידת הפניות, לצד היחידה שלי יש יחידת מודיעין, שתפקידה ליצר ממשקים ולבסס מידע בחשדות להפרות חוקי עבודה.

שרון כהן: אנחנו עובדים בשיתוף פעולה עם רשות האוכלוסין, עם ביטוח לאומי ומיצרים את המידע הזה.

אבתיסאם מראענה: מטורף.

שרון כהן: אז זה מבחינת תיקי החקירה והמידע שאנחנו מקבלים.

שרון כהן: במהלך שנת 2021 הטלנו כנגד ארבעים ושלושה מעסיקי עובדים זרים, שהפרו את חוקי העבודה, עיצומים כספיים בגובה חמישה וחצי מיליון שקלים.

שרון כהן: אני לא ציינתי את זה כאן, אבל ההפרות העיקריות שעולות הן בעצם במסגרת חוק הגנת השכר, נושא של ניכויים, נושא של הלנת שכר, חוק שעות עבודה או מנוחה, גבול שעות נוספות, אי תשלום שכר מינימום.

שרון כהן: אלו בעצם חוקים שפוגעים בכיסו של העובד, בסופו של יום, אלו החוקים שפוגעים בכיס של העובד ושם אנחנו גם נותנים את העיצומים הכספיים.

שרון כהן: לצד העיצומים הכספיים, אנחנו נתנו מאתיים ואחת התראות מנהליות למעסיקים שהפרו חוקי עבודה.

שרון כהן: ישנן הפרות במסגרת החוק להגברת האכיפה, שבהן אנחנו נותנים בפעם הראשונה התראה מנהלית.

שרון כהן: אנשים נוטים לחשוב שהתראה מנהלית היא רק נייר, אבל בפעם השנייה שאנחנו נגיע לאותו מעסיק והוא ביצע את אותה הפרה, הוא כבר יקבל כפל קנס, אז ההתראה המנהלית היא לא רק נייר.

שרון כהן: זאת אומרת, אנחנו באים, אנחנו מזהירים, אבל דע לך.

שרון כהן: אז זה מה שחשוב מבחינת ההתראות המנהליות.

שרון כהן: עוד משהו שקיים אצלנו בשנים האחרונות הוא, כמו שאמרתי בתחילת דבריי, בהליכים שלנו אין סעד ישיר למתלונן.

שרון כהן: לפי המנדט שניתן לנו, אין לנו סמכות להגיע למעסיק, וגם אם מצאנו שישנה הפרה, להכריח אותו להשיב את הכספים לעובד או מסמכים.

שרון כהן: אבל, במסגרת המדיניות החדשה, שקבענו אותה ב-2016 או 2017, אנחנו הבאנו למצב שבו מעסיק שמקבל עיצום כספי ורוצה לקבל הפחתה בעיצום, כי העיצומים שלנו הם גבוהים, אנחנו מבקשים ממנו לתקן את הליקויים.

שרון כהן: תיקון הליקויים לא חל רק על העובד שהתלונן או רק על אותם עובדים שבדקנו, אלא על כלל העובדים בחברה, ככל שישנן הפרות כמובן.

שרון כהן: זו סיטואציה שכולם זוכים ממנו, כי גם למעסיק יש איזו שהיא הפרה בסכום האסטרונומי וגם העובדים מקבלים את הכספים שלהם או את הזכויות שלהם.

שרון כהן: זה משהו שהוא איזה שהוא סעד עקיף.

שרון כהן: במקום הזה, חשוב לציין, שבמהלך שנת 2021 הוחזרו למאתיים שישים ושתיים עובדים זרים סכום של מיליון וחצי שקלים, במסגרת אותה מדיניות.

שרון כהן: אז, זה משהו שאנחנו ככה מאוד גאים בו שאנחנו מקדמים אותו וזה חשוב לנו להמשיך ולעשות את זה.

ויוי וייץ: באיזו מסגרת הוחזרו כספים לעובדים הזרים?

שרון כהן: במסגרת המדיניות החדשה.

שרון כהן: כאשר מעסיק מקבל מאיתנו עיצום כספי, אני נותנת לך ממש ככה בתמצית, שלושים וחמש אלף שקל על כל עובד ועל כל הפרה, את זה אתם מכירים.

שרון כהן: הוא קיבל עיצום כספי של מיליון שקלים, של חצי מיליון שקלים, הוא בא ואומר חברים, טעיתי, זה לא בסדר, אנחנו מאפשרים לו להפחית את העיצום הזה.

שרון כהן: יש גובה לעיצום, אני לא אכנס לזה עכשיו, יש בודקי שכר, הוא צריך להגיש לנו דוח מסודר של בודקי שכר, ובתנאי שהוא מראה לנו שהוא תיקן.

שרון כהן: לצורך העניין, הוא ניכה כספים לעובדים, אנחנו רוצים לראות דוח של בודק שכר, שהכספים הוחזרו לעובדים - - -

ויוי וייץ: - - - את חובת התיקון.

שרון כהן: בדיוק.

ויוי וייץ: אוקיי, הבנתי.

שרון כהן: במסגרת אותו תיקון ליקויים, אנחנו מאפשרים לו את ההפחתה.

שרון כהן: לצד כל העשייה, אכיפה וכו', באמת המנהל רואה חשיבות רבה בקיום שיתופי פעולה עם משרדי הממשלה השונים, עם ארגוני עובדים וארגוני מעסיקים.

שרון כהן: רק לאחרונה בחודש מרץ, קיימתי באמת פאנל של אכיפת זכויות, אלעד כהנא השתתף מטעמכם ונציגי כל ארגוני זכויות העובדים.

שרון כהן: קיימתי את זה בכובע באמת של אכיפה חוקי עבודה, לא רק בכובע של עובדים זרים, אבל שירי ונועה כמובן היו שם והציגו את הפן של הזרים ואנחנו נתנו את המענה.

שרון כהן: זה איזה שהוא פאנל שאנחנו מקיימים אותו אחת לרבעון, כבר ברבעון הבא אני מקיימת פאנל נוסף.

שרון כהן: באמת, כמו שציינתן, הנושא של המאבק בסחר בבני אדם, אנחנו גם משתתפים כמרצים.

שרון כהן: זאת אומרת, בגלל המצב הביטחוני אז ביטלו את הקורס ששרית פרץ מהמשטרה קבעה, אנחנו היינו אמורים להרצות שם, יש לנו גם מפקחים מטעמנו שמשתתפים.

שרון כהן: בשבוע הבא יש לנו קורס מפקחים חדש ויש לנו יום שלם שאנחנו מייחדים אותו לסחר בבני אדם.

שרון כהן: עורכת הדין דינה דומיניץ מגיעה, שירי מגיעה לפאנל, נציגים, שמעון זיגזג, גם נציגים מהמשטרה מגיעים.

שרון כהן: חשוב לנו במסגרת ההכשרה של המפקחים שלנו להעביר גם הכשרה לזיהוי קורבנות סחר בבני אדם.

אבתיסאם מראענה: אני חייבת לשאול את השאלה, מכיוון שאני חושבת שזה היה די בהתחלת הקדנציה שלי וכהונתה של הוועדה, נשאלה השאלה לגבי פקחים.

אבתיסאם מראענה: היה מחסור מאוד מאוד גדול - - -

שרון כהן: של מפקחים, נכון.

אבתיסאם מראענה: כן.

שרון כהן: אנחנו עוד לא מאוישים בכל התקינה שלנו.

אבתיסאם מראענה: אנחנו עברנו חצי שנה.

שרון כהן: לצערנו, המכרזים מפורסמים - - -

אבתיסאם מראענה: אה, המכרזים בחוץ?

שרון כהן: יש מכרזים, לא כולם מאוישים.

שרון כהן: רק ביום ראשון הייתי בירושלים במכרז של מחוז דרום, של איוש מפקחים.

שרון כהן: אנחנו כל הזמן מפרסמים.

שרון כהן: התקנים לא מאוישים במלואם.

שרון כהן: לדעתי, יש לנו מחסור בכעשרים או משהו, אני לא זוכרת את המספר, אני מוכנה לבדוק, אבל התקנים לא מאוישים במאה אחוז.

שרון כהן: אנחנו עוד לא בתקינה מלאה.

מיכל דיבנר כרמל: היה מחסור של שלושים בהתחלה, נכון?

אבתיסאם מראענה: ארבעים ושמונה, סתם זה המספר שתקוע לי בראש היסטורית.

שרון כהן: כן?

שרון כהן: טוב.

שרון כהן: אז אני אבדוק את המספר.

שרון כהן: אני לא נמצאת כאן עם מספר של התקינה, אבל אני יודעת שלא איישנו עדיין במאה אחוז את כל התקנים.

אבתיסאם מראענה: כי, אחת הבעיות הכי גדולות שלנו, של כל התחום הזה, היא כן מחסור באי אכיפה והסוגיה הזו, השאלה כמה אתן נותנות על זה גז ועושות מה שצריך על מנת שזה - - -

שרון כהן: אני יודעת שזה דבר מאוד חשוב למאיר והוא באמת עושה את זה עם שיתוף פעולה עם משאבי אנוש ומקדמים את הנושא כמה שאפשר.

שרון כהן: אני לא יודעת להגיד לכם בדיוק על הביצוע בפועל של גיוס המפקחים, אבל אני כן יודעת שזה בחוץ.

אבתיסאם מראענה: טוב.

אבתיסאם מראענה: אז, תרשמו לפרוטוקול שאני אשמח לדבר עם מאיר דויד על הסוגיה הזו.

אבתיסאם מראענה: אני אדבר עם מאיר ודווקא הסוגיה הזו היא מאוד חשובה.

שרון כהן: מבחינתי, זהו לבוקר הזה.

שרון כהן: רק בשורה, כמו שאמרתי, באמת כל מי שרוצה גם קו לעובד וכל הנציגים שנמצאים כאן, אנחנו ממש משתדלים במיוחד היחידה שלי, של תחום פניות, להנגיש את עצמנו.

שרון כהן: יש לנו גם תא דואר ייעודי, יש לנו קו טלמסר, כמובן הגעה עצמית, שליחה בפקסים, מענה טלפוני, כוכבים שתיים חמש שבע אפס וגם טלפון שהוא קווי, אז מוזמנים לפנות.

אבתיסאם מראענה: מהמם.

שרון כהן: תודה.

אבתיסאם מראענה: תודה רבה.

אבתיסאם מראענה: שירי, את מנהלת את הדיון, נראה לי.

אבתיסאם מראענה: נראה לך הגיוני?

אבתיסאם מראענה: את רוצה להמשיך עם הדוח שלך?

אבתיסאם מראענה: סיימת?

רן לביא: מבחינתנו, אנחנו את המצגת סיימנו.

רן לביא: אני כן אומר שהדוח שלנו, שאני מאוד מקווה שיעלה לאתר שלנו עד סוף השבוע והוא כמובן מונגש - - -

אבתיסאם מראענה: הוא מתורגם?

רן לביא: הוא יתורגם.

רן לביא: הוא בהחלט מפרט בצורה הרבה יותר ממוקדת את כל העשייה, וכמובן אנחנו נשמח לעמוד לרשותכם בשאלות, הבהרות.

רן לביא: כמו ששרון אמרה, גם פרטי הקשר שלנו נמצאים פה ונשמח.

אבתיסאם מראענה: יופי, מעולה.

אבתיסאם מראענה: תודה רבה.

אבתיסאם מראענה: עורכת הדין דיאנה בארון, עמותת קו לעובד, בבקשה.

דיאנה בארון: תודה רבה.

דיאנה בארון: נעים להכיר, קודם כל, באמת יצא לי לראות את שרון בזום, עם שירי עדיין לא יצא לי עדיין לדבר ולהכיר, אבל אני מאוד שמחה ומברכת על הדיון המאוד מאוד חשוב הזה.

דיאנה בארון: זה דיון שאנחנו מאוד שמחים גם להיות כאן, אין הרבה חברה אזרחית כאן אז אנחנו שמחים גם להיות נציגי החברה האזרחית.

דיאנה בארון: הנושא של אכיפה, יש באמת איזה שהוא ביזור של סמכויות ובאמת יש סמכויות לממונה.

דיאנה בארון: כאשר מדובר על מהגרי עבודה, עובדים זרים, יש סמכויות למנהל האכיפה.

דיאנה בארון: לתחושתנו וגם בהתאם לדוחות שפרסמנו בשנים האחרונות, יש הרבה כוונות טובות והרבה רצון טוב אבל עדיין אין יישום של דוחות והמלצות גם בין לאומיות וגם מקומיות ישראליות, שאמורות באמת לאתר ולמקד את האכיפה כך שהיא תבוצע בצורה יעילה ומכוונת לאוכלוסיות מוחלשות, ביחוד מהגרי עבודה, פליטים ועובדים פלסטינים.

דיאנה בארון: מעבר לדוח של הממונה, קראתי גם את דוח מנהל ההסדרה והאכיפה לשנת 2021, שם למשל, אין באמת פילוח של עובדים זרים, עובדים ישראליים, המידע שיש לנו מתבסס על בקשת חופש המידע שאנחנו הגשנו.

דיאנה בארון: הבקשה בעצם מתייחסת למספר פעולות האכיפה שבוצעו על ידי מנהל ההסדרה והאכיפה, כי באמת כמו ששרון אמרה, הסמכות להטיל סנקציות על מעסיקים, סנקציות מנהליות או פליליות, נשואה בידי מנהל האכיפה.

דיאנה בארון: הגישה של הממונה והפורמט הזה של הסלמה, מסלול הסלמה, בכפוף לשיתוף פעולה מהעובד והרצון של העובד והעובדת, באמת זה המודל הנכון כאשר מדובר בעובדים זרים.

דיאנה בארון: כי, באמת, הרבה מהם מונעים מפחד, כי התלות שלהם במקום העבודה זו לא כמו תלות של עובד ישראלי במקום העבודה.

דיאנה בארון: אז, באמת הרבה מאוד נמנעים מלהגיש בכלל תלונות או לפנות מלכתחילה, אז פעולות ההסברה והגישו אלו צעדים מאוד חשובים.

דיאנה בארון: אבל, בכל זאת, צריך עדיין להבטיח שמסלול ההסלמה הזה מתקיים.

דיאנה בארון: אכן, מוטלות סנקציות - - -

אבתיסאם מראענה: איך הוא מבטיח?

אבתיסאם מראענה: מה החלום שלך?

אבתיסאם מראענה: אנחנו נגשים אותו.

דיאנה בארון: אז, החלום וגם ההמלצות הן תמיד מדברות על אכיפה ארוכת טווח ואכיפה יזומה.

דיאנה בארון: אז, כאשר מדברים על אכיפה יזומה, באמת שרון ציינה שחלק מהחקירות נפתחות על בסיס תלונות, אבל תלונות זה באמת פחות רלוונטי למנהל ההסדרה והאכיפה.

דיאנה בארון: למיטב ידיעתנו, כמעט ולא מגיעות תלונות על ידי מהגרי עבודה, במיוחד בהיקפים, למשל, לשם השוואה שמגיעים לקו לעובד.

דיאנה בארון: הרבה פעמים אנחנו מסייעים לעובדים להגיש תלונות לממונה או תלונות למנהל.

דיאנה בארון: אבל, עדיין זה בהתבסס על נגישות של העובדים אלינו, אבל ההיקף פריסה של המנהל צריך להיות הרבה יותר רחב, הרבה יותר מוכוון לאוכלוסייה, שנכון להיום, אין לה הרבה פעמים ידע על הסמכויות שיש למנהל, סמכויות האכיפה, הסנקציות המניעה, ההרתעה, הענישה.

דיאנה בארון: אין נגישות שפתית של הטפסים של מנהל ההסדרה והאכיפה.

דיאנה בארון: אני ניסיתי לחפש אם האתר נמצא באנגלית, האם נגיש בשפות אחרות, הוא לא - - -

אבתיסאם מראענה: אנחנו נשאל את שרון מה ההתכנות שלכם לגבי הכל.

אבתיסאם מראענה: אנחנו רוצות להגשים לקו לעובד את החלום הזה.

שרון כהן: בשמחה.

קרן גלבוע: בתור רשות האוכלוסין, אנחנו דואגים לחלק זכותונים לעובדים שמגיעים.

קרן גלבוע: בזכותונים בעיקרון מפורסמים גם זכויות העובדים וגם מספרי הטלפון של הממונה והם יכולים לפנות.

קרן גלבוע: בנוסף, זה מפורסם בתלושי השכר, אנחנו מחייבים את המעסיקים בתלושי השכר לציין את המספרים, את המספרים של הקו החם שלנו, של סימי.

קרן גלבוע: תלונות דרך סימי מועברות אלינו ואנחנו מפנים, במידת הצורך, גם למשרד העבודה והרבה גם מופנות אליהן, גם במגורים מחויבים.

קרן גלבוע: אני מדברת יותר על עובדים שמגיעים בהסכמים בילטרליים פחות - - -

דיאנה בארון: כן, זה פחות.

דיאנה בארון: למשל, זה לא רלוונטי לעובדות סיעוד.

קרן גלבוע: בעיקרון, הוא כן מקבל זכותון והזכותון גם מפורסם באתר שלנו והוא מתורגם - - -

דיאנה בארון: זה מצוין מה שקרן מציינת, אבל אם יורשה לי, באמת זה שוב חוזר לשורש הבעיה אצל מהגרי העבודה, ההישענות על פניות ועל תלונות היא לא רלוונטית, בגלל זה זה צריך להגיע מאסטרטגיה שמכוונת, קודם כל למחקר.

דיאנה בארון: כלומר, איפה האוכלוסיות היותר פגיעות, המוחלשות, אילו מעסקים גם הם בסיכון יתר, אלו ההמלצות של ה-OECD .

דיאנה בארון: אחד הקריטריונים של ה-OECD לפיקוח הוא למפות מעסיקים - - -

אבתיסאם מראענה: אנחנו יודעות מהשקף שהיה, אנחנו גם מכירות את זה מתוך הוועדה.

אבתיסאם מראענה: יש לנו בעיה מאוד מאוד גדולה בתחום החקלאות.

אבתיסאם מראענה: אנחנו כבר מכירות את זה, רואות את זה.

אבתיסאם מראענה: מה זה מכירות את זה, לפי כל המידע שמתנקז לתוך הוועדה זו אחת הסוגיות שיש.

אבתיסאם מראענה: מבחינת המיפוי, אני חושבת שיש מיפוי, אז השאלה כמה אכיפה יזומה שעורכת הדין דיאנה מציינת.

אבתיסאם מראענה: אז, שאלתי את השאלה קודמת של מה עם המפקחים.

שרון כהן: אז ברשותך, אני אשיב רק לשני הדברים.

שרון כהן: לגבי האתר, בצדק, כרגע הוא באמת מפורסם, הוא מונגש רק בעברית והיכולת להגיש טפסים היא באמת בעברית.

שרון כהן: זה משהו שאנחנו בוחנים בימים אלה, כי זה כבר עלה ממקומות שונים, גם בכובעים של עובדים זרים, אבל גם, לא רק.

שרון כהן: אנחנו בוחנים את זה מול ממשל זמין כן לתרגם את זה.

שרון כהן: אבל, לצד זה, יש לנו את היחידה של שירי שמאפשרת את הגשת התלונות גם בשפות זרות.

שרון כהן: לנו יש את התא טלמסר שלנו, שהוא גם תא טלמסר שניתן להגיש בו תלונות טלפוניות בשפות ואחר כך אני מקבלת את זה כשיקלוט מתורגם.

שרון כהן: אנחנו משתדלים להנגיש כמה שניתן, ככל שירי מקבלת תלונות שהן בסמכותנו, גם כאשר זה בשפות היא מעבירה אלינו ומשם אנחנו כבר מתרגמים.

שרון כהן: יש לנו גם יחידה של מתורגמים שאנחנו עובדים איתה - - -

אבתיסאם מראענה: כן, אבל את מפספסת נקודה, יקירה.

אבתיסאם מראענה: נניח ואני בבעיה, אז הדבר הראשון שאני עושה הוא ללכת לגוגל.

אבתיסאם מראענה: אני מקלידה מילה אחת, גם אם אני מקלידה אותה בטעות, כן?

אבתיסאם מראענה: אבל אני דואגת שגוגל כבר שמע אותי, יודע ממה אני סובלת, מה הבעיות שלי, והוא כבר מקליד לי את הבעיות שלי עוד לפני שאני מזהה איך זה נראה, מוגדר וזה.

אבתיסאם מראענה: כשעובדת זרה בעצם בשפה שלה, נניח באנגלית, היא תכתוב איזה משהו פגיעה מינית או משהו כזה, והיא תרצה שהדבר הראשון בעצם שיופיע - - הרי כולנו יודעות שמצותתים לנו כמעט כולם.

אבתיסאם מראענה: אז קודם כל אם היא בכלל מועסקת בסיעוד או נמצאת בסיטואציה כל כך אינטימית, היא לא תרים טלפון ותגיד, תקשיבו עכשיו המעסיק שלי נגע בי או לא יודעת מה.

אבתיסאם מראענה: היא לא תדבר בטלפון או לא תקליט הודעה, אבל היא יכולה לעשות חיפוש והחיפוש שהיא אומרת הוא חייב להיות מונגש בשפה שהיא יכולה להבין אותה.

שרון כהן: לחלוטין את צודקת.

שרון כהן: לכן, ברגע שהיא תקליד דבר כזה, שירי, המענה הראשוני, לכן יש אותו בשפות.

רן לביא: נכון, אבל אני אגיד את מה ששרון אמרה בעצם מקודם, אנחנו מבינים את הבעיה ובאמת עובדים עליה.

רן לביא: זאת אומרת, אנחנו לוקחים את זה, אני אפילו לא רוצה להגיד ככפפה שצריך להרים, אלא זה בהחלט משהו שאנחנו חייבים לעשות בזמן הקרוב.

אבתיסאם מראענה: אז אני גם אשמח שנדבר אחר כך על הסוגיה הזו בפרטי.

דיאנה בארון: אז אם כבר מדברים על זה, אני אמליץ גם שאולי שווה להוסיף בטפסי הפנייה של מנהל ההסדרה והאכיפה גם את האזרחות של המעסיק או של הפונה, כי נכון להיום זה לא מופיע בטפסי הפנייה.

שרון כהן: אני יודעת.

שרון כהן: הרי אתם הגשתם לנו את בקשת חופש המידע וביקשתם את החיתוכים ולא ניתן היה להגיש את זה.

שרון כהן: אלו דברים שנבחנים מול המחלקה המשפטית.

שרון כהן: יש המון רצונות, ואנחנו מבחינתנו, להפיץ כמה שיותר.

שרון כהן: אנחנו עדיין מדברים על גוף אכיפה וגוף חוקר, יש לנו סמכויות והנחיות משפטיות ולא את הכל אנחנו יכולים לפרסם, ולא הכל אנחנו יכולים בהקשר הזה.

שרון כהן: יש דברים ששמורים אצלנו ואנחנו לא יכולים להפיץ אותם.

שרון כהן: אז, אלו דברים שראיתי שהגשתם בבקשה, השבתי לכם הכי מפורט שניתן, קיבלתם טבלאות אקסל.

שרון כהן: יש דברים שאנחנו כרגע לא יכולים - - -

דיאנה בארון: טבלאות יפיפיות.

דיאנה בארון: אני רק אגיד, יש לי אותן מודפסות איתי.

שרון כהן: נהדר.

שרון כהן: סוגיה קטנה רק שדיברת על הנושא של היזום, אני כן חייבת לומר, ורואים את זה בנתונים, מנהל ההסדרה והאכיפה הוא לא הולך בעיוור, הוא לא מסתמך רק על תלונות.

שרון כהן: אתם ראיתם גם בתיקי החקירה, יש מאתיים ארבעים תיקי חקירה בענף החקלאות.

גבריאל פיצ'י דובינר: כלום ושום דבר, כלום ושום דבר.

גבריאל פיצ'י דובינר: זה גרגיר - - -

שרון כהן: יש לך מידע?

גבריאל פיצ'י דובינר: לכם יש מידע.

שרון כהן: לא, אז אני תמיד פונה לכל מי שיש מידע, בשמחה תציפו אלינו.

דיאנה בארון: נמצאת יחידת המודיעין נמצאת אצלכם, המידע לא צריך להיות אצלנו.

שרון כהן: יחידת המודיעין שלנו, נכון.

שרון כהן: קודם כל, יש תמיד לאן להשתפר.

שרון כהן: אני תמיד אומרת שכל מה שנאמר כאן בשולחן, אני מקבלת בברכה ואני גם אעביר הלאה גם למאיר הממונה שלי וגם ליחידת המודיעין שהיא הקולגה שלי.

שרון כהן: תמיד אני חושבת שיש לאן עוד להשתפר, אני רק אומרת, שליש מהאכיפה שלנו מבוצעת על ידי תלונות ושני שלישי על ידי אכיפה יזומה.

שרון כהן: מרבית תיקי החקירה באמת מבוצעים בחקלאות.

שרון כהן: בשמחה כל מידע שיש לכם, אנחנו נשמח לקבל ואנחנו גם עושים את העבודה שלנו.

שרון כהן: אנחנו יודעים לעבוד עם הרשויות השונות, עם ביטוח לאומי, עם רשות האוכלוסין, עם רשויות המס, אנחנו עושים אכיפה משולבת.

שרון כהן: לא ממזמן נתתם לנו מידע על איזה שהוא חקלאי במושב ג'ת ועשינו שם אכיפה יזומה יחד עם מנהל הבטיחות, ששייך לנושא של בטיחות בעבודה, עשינו שם באמת מבצע יפיפייה מתלונה אנונימית שהעברתם אלינו.

נועה נאמן: אני רוצה אולי להוסיף מילה גם בהתייחס לאמירה של יושבת הראש לגבי התקנים.

נועה נאמן: מה שנקרא, אני רוצה לעשות ספויילר, גם אם כל התקנים ימולאו, ואני אפילו אגיד יותר מזה, גם אם אנחנו נכפיל פי שניים את כמות התקנים, זו טיפה בים.

נועה נאמן: הרי, אנחנו מדברים כל המשק הישראלי, זה הרבה מאוד עובדים, זה הרבה מאוד מעסיקים.

נועה נאמן: לכן, גם אם יהיו לנו פי חמישה יותר מפקחים, בסופו של דבר, המרכיב הבלתי נפרד מהעניין הזה הוא שאנחנו מקבלים, שוב, מהשותפים שלנו, אני לא סתם ציינתי את שיתופי הפעולה שהם קריטיים לעבודה שלנו, ככל שאנחנו מידע מגורמים כמו קו לעובד, כמו ההסתדרות, שמציפים לנו את אותם מקומות שיש בהם בעיה, אז אנחנו גם יודעים למקד את האכיפה היזומה.

נועה נאמן: זה נורא נורא חשוב.

אבתיסאם מראענה: כן, אני נוטה להסכים איתך, אבל לצערי הרב יש לנו ארגון אחד כמעט שמאוד מאוד עובד ופעיל, קו לעובד, ויש לנו את ההסתדרות אבל בסופו של דבר, כאילו לצערי הרב, אי אפשר, אנחנו משרדי ממשלה מתוקצבים, כן?

אבתיסאם מראענה: אי אפשר להשוות את משרדי הממשלה - - -

נועה נאמן: ברור.

אבתיסאם מראענה: להשוות אותם לגוף אזרחי, שהוא עובד מצוין.

אבתיסאם מראענה: אני לא טוענת שאתם מסירים מעליכם את האחריות, אני כן חושבת שהעבודה המשותפת היא מדהימה וחשובה, אבל עדיין אני חושבת שכן חסר פיקוח.

אבתיסאם מראענה: כאשר אנחנו בכבישים רואים שיש יותר משטרה ויש יותר אכיפה, אנשים מסתדרים לעצמם, אבל זה מה שצריך לעשות.

אבתיסאם מראענה: אני חייבת לציין שלפעמים אני כן מטיילת בארץ, אני כן מגיעה ובוחרת להגיע מקומות מאוד נידחים, ואני חייבת לציין שאני רואה עובדות ועובדים זרים שהגיעו לעבוד בחקלאות והם ממש לא עובדים בחקלאות.

אבתיסאם מראענה: זו אחת הסוגיות שאני רואה אותה, אני מתבוננת בה, וכמה פעמים ניסיתי לדבר עם אותם עובדים זרים ואין שם עם מי לדבר, כנראה האנשים האלה לא מדברים עם אף אחד, לא עברית, אפילו בסיסית, אין שם.

אבתיסאם מראענה: אין תקשורת בסיסית באמת ברמה הכי בסיסית, אנגלית אין כלום שם ואני לא דוברת שפה אחרת מעבר לשלוש שפות שיש לי.

אבתיסאם מראענה: אז, אני אומרת, כן, יש היעדר פיקוח, עכשיו נכון אלו מרחקים מאוד גדולים בארץ, אבל זה אחד הדברים שצריך לקחת אותם בחשבון, אני לא מוותרת על זה.

אבתיסאם מראענה: כן, אדוני אתה מנסה בסבלנות רבה וככה במרשים מאוד, מי אתה ומה אתה רוצה לספר לי?

גבריאל פיצ'י דובינר: אני מזכיר חטיבה ארצית של עובדי החקלאות בהסתדרות.

גבריאל פיצ'י דובינר: אז, קודם כל, אני רוצה לחלק את הנושא לשניים, אחד הוא העובדים הזרים והדבר השני הוא העובדים הפלסטיניים, שהם עובדים זרים אבל הם בפעילות אחרת לחלוטין.

גבריאל פיצ'י דובינר: לגבי הפעילות שעושה משרד הכלכלה, אני רוצה להגיד שיש שם פעילות, רואים את הפעילות, מרגישים את הפעילויות וכל הכבוד.

גבריאל פיצ'י דובינר: עשינו יום עיון, היינו אצלכם ביום עיון, היה נהדר, חבל שקורונה עצרה את התהליך, כי היה מאוד יפה.

גבריאל פיצ'י דובינר: אני מבקש מכם, למען העובדים האלה, אנא בוא נעצור את הדבר הזה ודברים מהסוג הזה עובדים מהסוג הזה - - -

אבתיסאם מראענה: מה זה הסוג הזה, מה היה שם?

גבריאל פיצ'י דובינר: יום של פעילות.

גבריאל פיצ'י דובינר: היה יום עיון משותף של משרד הכלכלה, של ההסתדרות, של המעסיקים בנושא של עובדי החקלאות.

גבריאל פיצ'י דובינר: העלנו את כל הבעיות במשך יום שלם, היה מעולה.

נועה נאמן: אלו היו שולחנות עגולים בנושא של סיעוד וחקלאות, ששני הנושאים שעלו על הפרק היו הנגשה של זכויות לעובדים, הנושא השני היה בידוד חברתי.

גבריאל פיצ'י דובינר: בנוסף לכך, צריך להגיד את האמת, הכוכביות שאנחנו נותנים לא עוזרות להם.

גבריאל פיצ'י דובינר: לעובדים בערבה, עשרות אלפי עובדים בערבה, הכוכביות היחידות שהם רואים הן בשמיים.

אבתיסאם מראענה: מה זה כוכביות, מה אתה מתכוון?

גבריאל פיצ'י דובינר: כוכבית מספר ותתקשרו - - -

נועה נאמן: כוכבית שתיים חמש שתיים.

גבריאל פיצ'י דובינר: הם לא יודעים למי להתקשר - - -

אבתיסאם מראענה: כן, כן, אני מסכימה לחלוטין.

גבריאל פיצ'י דובינר: זה יפה לנו, אבל בעצם זה לא עוזר.

גבריאל פיצ'י דובינר: אנחנו כהסתדרות היינו רוצים להציף אתכם בתלונות, למרות שאנחנו יכולים לטפל בלי להציף את התלונות.

גבריאל פיצ'י דובינר: אנחנו עושים ועדות פריטטיות, שזה מה שהתכוונתי לעובדים הפלסטיניים, אבל לגבי העובדים בחקלאות, העובדים במיוחד התאילנדים, שאין לנו מידע איפה הם - - -

אבתיסאם מראענה: נכון.

גבריאל פיצ'י דובינר: האם אי פעם ממישהו ממשרד הכלכלה, ממשלת ישראל, כאשר נוסעים לאילת, לימי עיון, עצרו ליד חממה לראות מי עובד בפנים?

אבתיסאם מראענה: עשיתי את זה וראיתי, ואני אומרת לך המצב מאוד מדאיג, מאוד.

גבריאל פיצ'י דובינר: אני מוריד את הכובע בפנייך, כי אנשים לא עושים את זה, אנחנו צריכים לעשות את זה.

גבריאל פיצ'י דובינר: אני מוכן, כאחראי על הנושא, כן להגיע לשם, אבל אני רוצה לדעת לאן ומי, אנחנו לא יודעים.

אבתיסאם מראענה: נכון, כתובת.

גבריאל פיצ'י דובינר: למשל את דיברת על עובדים שעובדים בדברים אחרים, פעם הוזמנתי למסיבה אצל מישהו חקלאי במושב, הבחורה ששירתה שם את כולם הייתה עובדת חקלאות.

גבריאל פיצ'י דובינר: הוא שילם לה משכורת של שכר מינימום והוא השתמש בה, זה נושא אחד.

גבריאל פיצ'י דובינר: הנושא השני, מעבירים עובדים ממשק למשק, אף אחד לא יודע כלום, שום דבר.

גבריאל פיצ'י דובינר: חגים, העובד התאילנדי בערבה יודע שיש להם ראש השנה ושמגיע לו יום חג?

גבריאל פיצ'י דובינר: הוא לא יודע בכלל שזה יום חג, לא שמגיע לו.

גבריאל פיצ'י דובינר: אנחנו לא יכולים להתעלם מזה.

גבריאל פיצ'י דובינר: ראינו פה את הנתונים, מאתיים ארבעים, מאתיים חמישים תיקים וכלום ושום דבר.

גבריאל פיצ'י דובינר: זו עבודה קשה, אני לא מזלזל, אל תיקחו אותי לכיוון הזה, אני אתכם, אבל זה כלום.

גבריאל פיצ'י דובינר: רק לסבר לכם את האוזן, עובדות משק בית, לא עובדות זרות, ב-2019 לפני הקורונה, בהסתדרות הגיעו שמונת אלפים חמש מאות תלונות בטלפונים, מה זה המאתיים ארבעים האלה?

גבריאל פיצ'י דובינר: זה כלום.

גבריאל פיצ'י דובינר: אתן עושות עבודה נהדרת, אבל עד שלא נדע, וזו כן העבודה שלנו, למרות שאנחנו מטפלים בחברי ההסתדרות, כן?

גבריאל פיצ'י דובינר: אבל גם עבודה שלי לאגד אותם, לתת להם את התנאים, לתרגם להם, אבל תנו לנו את האפשרות.

אבתיסאם מראענה: מה זה תנו לנו?

אבתיסאם מראענה: מה אתה מבקש, מה אתה רוצה?

גבריאל פיצ'י דובינר: תגידו לי פועל.

גבריאל פיצ'י דובינר: אני לא יכול להגיע אליהם, אני לא יודע איפה הם.

גבריאל פיצ'י דובינר: שיגידו לי, שיתנו לי רשימות, שידברו איתנו בשיתוף פעולה.

גבריאל פיצ'י דובינר: נוחתים בארץ אלף איש, איפה הם?

גבריאל פיצ'י דובינר: באיזה משקים הם נמצאים?

גבריאל פיצ'י דובינר: אנחנו נדאג להגיע אליהם.

אבתיסאם מראענה: אוקיי, אז חכה תמתין.

שרון כהן: אני רק אומרת, שבהקשר הזה שווה לפנות לרשות האוכלוסין וההגירה, הם נותנים היתרים לכל החקלאים, אולי שווה.

שרון כהן: אני לא יודעת אם אתם מנגישים את המידע הזה.

גבריאל פיצ'י דובינר: בזמנו אני ביקשתי את הרשימות וקיבלתי, אבל מה שמות של משקים אני יודע איפה?

אבתיסאם מראענה: שנייה, פיצ'י, רשות האוכלוסין וההגירה.

אבתיסאם מראענה: מה את אומרת?

אבתיסאם מראענה: יש דבר כזה?

אבתיסאם מראענה: זה נחשב מידע פרטי, שאתם לא יכולים להעביר את המידע להסתדרות, מה את אומרת על זה?

קרן גלבוע: אנחנו האמת לא ידענו על זה, אתה פנייה?

גבריאל פיצ'י דובינר: הייתה פנייה.

גבריאל פיצ'י דובינר: קיבלתי רשימה לפני שנה וחצי.

קרן גלבוע: לא, פנית לרשות האוכלוסין על מנת לדעת איפה הם מוחזקים?

גבריאל פיצ'י דובינר: כן, כן.

גבריאל פיצ'י דובינר: קיבלתי שמות של חקלאים, אבל איפה הם, מי הם?

גבריאל פיצ'י דובינר: מה, אני אחפש ב-144 מי הם?

קרן גלבוע: אני לא מכירה את הפנייה הזו.

אבתיסאם מראענה: טוב, אז אנחנו נצא בקריאה לגישור בין ההסתדרות לבין רשות האוכלוסין.

אבתיסאם מראענה: נא להעביר את המידע, זה יהיה גם בסיכום.

אבתיסאם מראענה: כלומר, אם זה מתאפשר ואם לא מתאפשר, תסבירו לנו למה זה לא מתאפשר.

נעמי דניאל: זהו, יכול להיות באמת שמידע כזה לא ניתן להעביר, אלא אם כן זה מידע שלא פוגע בהגנת הפרטיות, ואז באמת, כמו שאתה אומר, קיבלת מידע אבל הוא קצת עמום.

אבתיסאם מראענה: טוב, אנחנו נבדוק את זה ואנחנו נבקש להעביר את המידע, ואם לא אז תסבירו לנו למה, בסדר?

גבריאל פיצ'י דובינר: לגבי עובדי החקלאות הפלסטיניים, אני רוצה להגיד ששם דווקא כן פונים אלינו דרך העבודה שההסתדרות עושה במחסומים ומגיעים אלינו עובדים.

גבריאל פיצ'י דובינר: קיימנו ועדות פריטטיות לא פעם ולא פעמיים, הרבה פעמים ועדות פריטטיות, כי זה מונע בתי משפט, זה מונע הוצאות מיותרות וזה משתלב בדרך שלנו על מנת להגיע להבנות ולהסדר למען העובדים והזכויות שלהם.

גבריאל פיצ'י דובינר: לא פעם אחת העובדים קיבלו את הזכויות שלהם.

גבריאל פיצ'י דובינר: בהסכמים הקיבוציים שלנו, נותנים דגש מאוד רציני לנושא של העובדים הפלסטיניים בהגעה שלהם לעבודה.

גבריאל פיצ'י דובינר: יש בזה קושי, כיוון שאין שם תחבורה ציבורית על המחסום, אנחנו נותנים כן דגש, עוד מעט חותמים הסכם קיבוצי חדש שנותן עוד יותר דגש לנושא הזה ולחשיבות.

אבתיסאם מראענה: אז תחכה לפני החתימה, אני מאוד רוצה לדבר על זה אבל לא פה.

אבתיסאם מראענה: אנחנו נדבר על זה, נא לרשום שאני אשמח ללוויין על מה שאתם מקדמים בכל העניינים שקשורים בעובדים זרים בכלל, ובחקלאות ובפלסטינים גם בפרט.

אבתיסאם מראענה: כלומר, בסוגיה הזו של באמת המעברים, הנסיעות ומה קורה שם, די מדכא.

גבריאל פיצ'י דובינר: כל נושא שיאיר את עינינו, אנחנו נשמח.

אבתיסאם מראענה: טוב, יופי, מעולה.

אבתיסאם מראענה: עו"ד עבאדי, כיף חאלכ?

ואאיל עבאדי: אלחמדוללה.

ואאיל עבאדי: גברתי, על פי ההסכם הקיבוצי - - -

אבתיסאם מראענה: שעוד לא נחתם.

ואאיל עבאדי: לא, הסכם קיים.

ואאיל עבאדי: מה שייחתם עוד שבועיים הוא הסכם חדש, חידוש של ההסכם הקיים.

אבתיסאם מראענה: חדש, חידוש ואתה מכיר אותו?

ואאיל עבאדי: כן, כן.

ואאיל עבאדי: בהסכם הזה יש מנגנון של ועדות פריטטיות.

ואאיל עבאדי: אנחנו בכל שנה מטפלים בין אלף חמש מאות לאלף שש מאות מקרים של ועדות פריטטיות של עובדים שבאים ליישוב סכסוכים ומחלוקות בין העובד לבין המעסיק שלו.

ואאיל עבאדי: רוב התלונות - - -

אבתיסאם מראענה: מה זה הסכסוכים האלה, זה נשמע לי מגעיל.

ואאיל עבאדי: אלו תביעות.

אבתיסאם מראענה: כן, אבל זה קיים בענפים אחרים או שזה רק בין הפלסטינים לישראליים, כי אנחנו - - -

ואאיל עבאדי: בחקלאות יש ועדת פריטטית, בבניין זה חובה.

ואאיל עבאדי: לפני שיפנו לבית הדין, הם חייבים לעבור קודם כל דרך הוועדה הפירטטית.

הילה שיינוק: אני רוצה להגיד משהו.

הילה שיינוק: אני עו"ד מההסתדרות גם כן.

אבתיסאם מראענה: שלום.

אבתיסאם מראענה: אולי ניתן לו לסיים ואז אני אתן לך רשות דיבור?

הילה שיינוק: לא, זה מענה לשאלתך, אבל אין שום בעיה.

ואאיל עבאדי: מדובר בסעיף 75 של ההסכם הקיבוצי שחל כאן על כל העובדים בענף הבניין, לא משנה אם הם חברים בהסתדרות או לא חברים בהסתדרות.

ואאיל עבאדי: על פי החלטת בית הדין, אנחנו הארגון היציב בענף הבניין.

ואאיל עבאדי: הוועדה הפריטטית תוקם בהסתדרות, הוקמה בהסתדרות.

ואאיל עבאדי: אנחנו מטפלים מדי שנה בכמעט אלף וחמש מאות תיקים שחוסכים מהם לפנות לבת המשפט ומסיימים אותם שם.

ואאיל עבאדי: הפיילוט היה מאוד מאוד מוצלח ובסדר גמור, עשינו - - -

אבתיסאם מראענה: מי אמר שזה היה בסדר גמור?

אבתיסאם מראענה: אתה?

ואאיל עבאדי: עשינו ניסוי גם העובדים וגם המעסיקים וגם להתאחדות - - -

אבתיסאם מראענה: יש משוב?

ואאיל עבאדי: כן, הקרן לעידוד ענף הבנייה הכינה משוב וכולם היו מרוצים אצלנו.

ואאיל עבאדי: אפילו בירושלים ביקשו להכניס את זה אליהם גם כן.

אבתיסאם מראענה: בירושלים?

ואאיל עבאדי: בהתאחדות הקבלנים בוני הארץ בירושלים.

ואאיל עבאדי: אני הייתי ב-31 במרץ שם ליום ניסיוני, היה מוצלח, היה מדהים.

ואאיל עבאדי: אנחנו תוך כמה חודשים נקים ועדת גם כן בירושלים - - -

אבתיסאם מראענה: רגע אדוני, אתה מדבר איתי על דברים שכאילו לא שמעתי אותם פה, לצערי הרב.

אבתיסאם מראענה: אני רוצה להוציא הנחיה פה לפרוטוקול, שהעניינים האלה של מה שקורה בהסתדרות, ועדות, מקימים וזה אני רוצה - - -

ואאיל עבאדי: זה בית משפט לכל דבר ועניין.

ואאיל עבאדי: שני שופטים יושבים - - -

אבתיסאם מראענה: בסדר, אבל אני רוצה לדעת על זה, אם אני יכולה להחליט על חובת יידוע, עדכון, תשלחו מכתבים.

אבתיסאם מראענה: תגידו, היי גברתי, עשינו.

ואאיל עבאדי: בשמחה רבה.

ואאיל עבאדי: אנחנו גם פותחים עוד ועדה בבאר שבע להנגיש את העניין הזה לכל הארץ.

ואאיל עבאדי: זה ללא עלות, העובד לא משלם שקל אחד, הכל בחינם מההסתדרות וקרן לעידוד ענף הבניין והתאחדות הקבלנים, משם עולות התלונות, זה מה שאני רואה.

ואאיל עבאדי: אני יושב בוועדות כפוסק שם, משם עולות הבעיות של העובדים, את תנאי הלינה שלהם, את תנאי - - -

אבתיסאם מראענה: מה אתה עושה איתם, אתה עושה איתם גישור או שאתה מעביר את זה הלאה?

אבתיסאם מראענה: יש לך קשר עם משרד הכלכלה?

ואאיל עבאדי: אני מעביר אותם לסניף ההסתדרות שלנו הקרוב בתל אביב ושם הוא בודק אם אפשר לפתור את הבעיה, הם פותרים את הבעיה עם המעסיק.

ואאיל עבאדי: אם לא נשאר לפתור את הבעיה למעסיק, הם מעבירים - - -

אבתיסאם מראענה: כאילו נשמע לי יש הזדמנות מעולה.

אבתיסאם מראענה: מה הבעיה שם?

רן לביא: אין שום בעיה.

אבתיסאם מראענה: אין בעיות.

רן לביא: לא, זה לא עניין של בעיה, כמו שאמר הנציג של ההסתדרות, זו בעצם איזו שהיא טריבונל משפטי לכל דבר ועניין שמתנהל בהסכמה בין ההסתדרות לבין המעסיקים.

רן לביא: זה לא סותר, זאת אומרת אפשר לעשות את זה גם בשותפות וכמובן שהם יכולים להפנות אלינו והשתמש בסמכות שלנו לעשות גישור.

רן לביא: זה חי ביחד.

אבתיסאם מראענה: זה לא היה שם ולא ידעתי, זה לא לרצות לדעת?

אבתיסאם מראענה: אנחנו לא נמצאות בסיטואציה הזו, שבעצם קורים דברים, מתנהל בית משפט לכל דבר.

אבתיסאם מראענה: את אומרת בעצם שבית המשפט הוא מוסמך ותקין, כן?

רן לביא: כן.

רן לביא: אלו יחסי העבודה הקיבוציים - - -

אבתיסאם מראענה: סבבה.

אבתיסאם מראענה: את אומרת אם זה מתנהל שם ולא מיידעים אותי, אז אני לא יודעת.

רן לביא: זה לא בדיוק שלא מיידעים, אלא בעצם יש לנו במסגרת יחסי העבודה הפריטטיים הרבה מאוד כבוד לרצון הצדדים למערכת יחסים קיבוצית ולהתנהל באופן שהענף מתנהל.

רן לביא: כן יש לנו קשר עם ההסתדרות, בעיקר עם הילה שנמצאת כאן.

רן לביא: ההסתדרות מכירה אותנו, זאת אומרת זה לא שאין לנו הידברות ושיח, אבל המקום הזה של ועדות פריטטיות זה מקום שאנחנו לא כופים את עצמנו עליהם.

רן לביא: זה מקום שאפשר להיעזר בסמכויות שלנו, אנחנו בהחלט נכונים לסיוע.

אבתיסאם מראענה: אתן מקבלות, נניח, מדי שנה איזה עדכון כזה דיווח ששולחים אליכם, בשביל להבין אילו סוג של בעיות באמת, בשביל לעשות איזה שהוא סוג של פילוח, על איזה דברים יש בעצם את סכסוכי העבודה, קצת להתייעל.

אבתיסאם מראענה: אני קצת הולכת לדיאנה שאומרת שצריך להבין יותר את השטח, להבין בדיוק מה האזורים, מה הדרמה הגדולה, איפה המשברים הגדולים.

רן לביא: אחת מהדרכים שלנו באמת לעשות את זה, זה כמו באמת הכנס שהוצג פה מקודם, אותו שולחן עגול שאנחנו ביקשנו לעשות.

רן לביא: הבאנו את כל בעלי העניין, אנחנו קוראים לזה בעלי עניין, בעלות עניין, בין אם אלו מעסיקים ובין אלו מועסקים או בין אילו משרדי ממשלה שישבו סביב השולחן וכל אחד יציף את הדברים כפי - - -

נועה נאמן: אני רוצה לדבר על אחת מהתוצאות של הכנס הזה, שזו האיגרת על מגורים נפרדים לעובדות בחקלאות.

נועה נאמן: זו איגרת שפורסמה גם - - וגם לכל הלשכות.

נועה נאמן: אלו חלק מהדברים שעלו בתוך השולחנות העגולים.

אבתיסאם מראענה: אני מבינה.

אבתיסאם מראענה: אוקיי, אדוני סיימת?

ואאיל עבאדי: גברתי, רציתי רק להמחיש ולהנגיש את המידע לגברתי.

ואאיל עבאדי: אחת הבעיות שעלתה שם הייתה העובדים האוקראינים שהתלוננו על תנאי הלינה שלהם.

ואאיל עבאדי: הלכתי באיזה יום שבת לשכונת התקווה, אני ראיתי אותם שבעה, שמונה אנשים לנים בחדר אחד, בלי מיטות, בלי חלונות, במרתף, עם רטיבות, בלי מטבח, אלו תנאים - - -

אבתיסאם מראענה: מה עשית עם המידע?

ואאיל עבאדי: העברנו את זה למרחב תל אביב ומטפלים בזה מול המעסיק.

ואאיל עבאדי: בנוסף, אני חושב שהוגשה תלונה לזרוע האכיפה במשרד הכלכלה בעניין הזה.

ואאיל עבאדי: זה חדש, היה ממש בשבועיים האחרונים.

אבתיסאם מראענה: והעובדים היו צריכים בעצם להגיש תלונה?

ואאיל עבאדי: אני לא יודע, את האמת.

ואאיל עבאדי: מרחב תל אביב יש שם מזכיר איגוד מקצועי, דובר השפה האוקראינית, היא במקור מאוקראינה והוא טיפל בהם.

ואאיל עבאדי: אני לא יודע עדיין לאן הגיע.

ואאיל עבאדי: משם, אנחנו לוקחים את הבעיות מהוועדות.

ואאיל עבאדי: כל שנה אנחנו מטפלים באלף שש מאות, אלף חמש מאות תיקים כאלה.

ואאיל עבאדי: בנוסף, בכתב התביעה אפשר להבין ממה הם סובלים, מה הבעיה שלהם, האם זה רק בשכר או גם תנאי המחייה, בהסעה או באש"ל.

ואאיל עבאדי: הוא מתאר את כל הבעיות שלו בכתב התביעה, כאשר הוא מגיש כתב תביעה לוועדה הפריטטית כנגד המעסיק שלו.

אבתיסאם מראענה: אני אשמח לקבל איזה סוג של דוח, נניח מהשנתיים האחרונות מההסתדרות, תוציאו לי בבקשה דוח.

אבתיסאם מראענה: תפלחו, תגידו לי הגיע אלינו מאה חמישים תלונות, גישורים ופשרות.

אבתיסאם מראענה: תעשו לי פילוח של נתונים.

ואאיל עבאדי: לא, לא אנחנו גומרים.

ואאיל עבאדי: כמעט תשעים אחוז מסתיימים אצלנו בפשרה, הכל בפשרה מסתיים.

ואאיל עבאדי: אבל, על התוכן של התלונה - - -

אבתיסאם מראענה: כן, בדיוק.

אבתיסאם מראענה: תודה רבה.

אבתיסאם מראענה: כן גברתי.

הילה שיינוק: אני רק רציתי להוסיף על דבריו של ואאיל, שהוועדות הפריטטיות קיימות פשוט בעיקר בענפים שאנחנו יודעים שיש בהם אתגרי אכיפה מיוחדים, בסדר?

הילה שיינוק: אנחנו לא באים להחליף אף בעל תפקיד ממשלתי, אלא לתת עוד כלי שנגיש לעובדים, על מנת להגיע לפתרון של מחלוקות אל מול מעסיקים.

הילה שיינוק: כמובן, שיש מקרים שלא מגיעים אלינו, כמו שיש מקרים שלא מגיעים אליהם ולהיפך.

הילה שיינוק: כמו שוואאיל התחיל להגיד, אנחנו באמת בתהליך של להרחיב את הפיזור הגיאוגרפי של הוועדות הפריטטיות, על מנת להגביר את ההנגשה שלהם עבור העובדים.

הילה שיינוק: בנוסף, הן קיימות בענפים נוספים גם בשמירה ובניקיון, לא דווקא על עובדים זרים, אבל זה עדיין דבר שקיימים לעובדים בענפים שיש בהם קשיי אכיפה.

אבתיסאם מראענה: מהמם.

דיאנה בארון: אני אשמח להעלות איזו שהיא נקודה בקצרה מאוד.

דיאנה בארון: אנחנו ציינו את זה פשוט בנייר העמדה שלנו ואולי שווה לציין או לשאול את זה כאן, לגבי העברת המידע מהמוקד של סימי למנהל ההסדרה והאכיפה, מכיוון שאני לא בטוחה אם זה הוגש לוועדה גם כחומר רקע, אבל בדוח השנתי של סימי, אז מפורטות התלונות שהועברו לבירור למנהל ההסדרה והאכיפה, בין היתר, בנושא שכר.

דיאנה בארון: יש שם איזה שהוא פער בנתונים.

דיאנה בארון: מה שאנחנו ראינו זה בעצם שמתוך שש מאות שמונים ואחת פניות שהגיעו לסימי בנושא שכר, רק מאה ארבעים וארבע הועברו למנהל ההסדרה והאכיפה.

דיאנה בארון: אז, בעצם מה שנשאל כאן הוא מה עלה בגורלן של הפניות שלא הועברו.

דיאנה בארון: הרי, סימי לא מוסמכת לטפל בפניות שכר, זה בסמכות מנהל ההסדרה והאכיפה.

נועה נאמן: אני יודעת שאנחנו גם קיבלנו פניות, אבל לא ברמה של מאות, ברמה של - - -

שרון כהן: לא, אתם נכללים יחד איתם.

שרון כהן: מאה שישים ומשהו זה נכלל איתם, אבל בסימי היא צריכה להשיב.

נעמי דניאל: אז באמת יש את קו הפניות שלנו כרשות האוכלוסין וההגירה.

נעמי דניאל: אז, חלק מהפניות שהן גם נוגעות לשכר הן מטופלות על ידי הרכזים שהפניות מגיעות אלינו, הרכזים מנתבים את הפניות.

נעמי דניאל: אם יש פנייה שיכולה להיסגר בטיפול של רשות האוכלוסין וההגירה, אם זה מול התאגיד, אם זה מול הלשכות הפרטיות, אז הן מטופלות על ידינו.

נעמי דניאל: ככל שזרוע העבודה היא שותפה בטיפול הפנייה, אז אנחנו מעבירים את הפניות.

נועה נאמן: פנייה על שכר יכולה להיות גם כמה אני צריך לקבל, אז זה יכול להיות יותר של בירור מידע ולא רק דווקא שיש - - -

נעמי דניאל: בדיוק.

נעמי דניאל: כשבעים אחוז מכלל הפניות שמגיעות בעצם למוקד שלנו, זה בעצם נוגע לבירור של המידע.

נעמי דניאל: רק שלושים אחוז הן פניות אחרות, ואז בעצם אם יש פניות שכר שלא צריכות לעבור לטיפול של זרוע העבודה אז הן לא מעברות ומה שאנחנו יכולים לסגור ולטפל ברמתנו, כמנהל עובדים זרים וכרשות, אנחנו עושים את זה.

דיאנה בארון: אז אפשר להבהיר, אז סימי גם יש לה ידע מקצועי לתת לעובדים שפונים אליה גם בנושא שכר?

נעמי דניאל: לא, היא בעצם מתפעלת את הקו שלנו.

נעמי דניאל: יש את הרכזים שלנו והם מנתבים את הפניות ליחידות המקצועיות שלנו, זה זה בעצם.

אבתיסאם מראענה: כאילו לא עונה מוקדן ומתחיל כן להתדיין על תנאי שכר וזה, כי הם לא, אבל הם מנתבים.

נעמי דניאל: הם מקבלים את הפניות ויש - - -

אבתיסאם מראענה: ואז מישהו חוזר אליהם.

אבתיסאם מראענה: לא שאני נציגה של סימי, כן?

אבתיסאם מראענה: אבל נראה לי זה - - - .

אבתיסאם מראענה: מה מדאיג אותך, דיאנה.

דיאנה בארון: לא, זה לא עניין של מדאיג, זה פשוט עניין של להבין האם בפניות שמגיעות אליהם הם גם מוסרים מידע והאם המידע שהם מוסרים הוא בעצם מסונכרן עם המידע שנמסר על ידי זרוע העבודה או - - -

שרון כהן: אני לא יודעת לומר בוודאות מה הם מוסרים, אני רק יודעת לומר שבתחילת הדרך של סימי הם עברו אצלנו, ביחידה אצלי, הדרכות, כולל שאלון שאני כתבתי אותו מה לתשאל את העובד, אילו דברים, על מנת שאנחנו נקבל את המידע הטוב ביותר שיכול לבסס חשד להפרה.

שרון כהן: שוב, סימי כבר עברו הרבה הרבה גלגולים והתחלפו שם אנשים, אבל אני מניחה שהשאלון הזה עוד קיים ומישהו מעביר את המידע.

שרון כהן: האמת, שמאז הקורונה לא ביצענו הדרכה כזו, אבל זה משהו ששמנו לנו לבצע איזו שהיא הדרכה.

שרון כהן: אני לא יודעת לקחת את האחריות על מה נאמר בפועל, אני כן יודעת לומר שאנחנו ביצענו לפחות פעמיים הדרכות לעובדים הוותיקים של סימי.

אבתיסאם מראענה: אוקיי, אז אנחנו נקרא להם לבצע הדרכה בהקדם האפשרי.

אבתיסאם מראענה: נגמרה הקורונה, חזרנו לחיים, איזה כייף, תענוג גדול.

אבתיסאם מראענה: זו הזדמנות מעולה לשמור על זכויות אדם.

אבתיסאם מראענה: טוב, אני רוצה להגיד ממש תודה ולסכם את הדיון, ולהגיד ככה, אני מסכמת את הדיון של פעילות זרוע העבודה ומשרד הכלכלה לשמירת זכויות העובדות והעובדים הזרים לשנת 10 במאי 2022, 2021.

אבתיסאם מראענה: הוועדה מבקשת לקבל ממנהל ההסדרה, אכיפה וזרוע העבודה עדכון אודות איוש תקני המפקחים.

אבתיסאם מראענה: דבר שני, הוועדה מבקשת מזרוע העבודה לתרגם לשפות העובדים את טופס הפנייה המקוון באתר מנהל ההסדרה והאכיפה, במיוחד אני חושבת שאנגלית הכרחית וחומרים נוספים שרלוונטיים לעובדות ולעובדים הזרים.

אבתיסאם מראענה: הוועדה מבקשת מרשות האוכלוסין להעביר להסתדרות את המידע אודות המשקים החקלאיים של העובדים הזרים, ככל שאין מניעה בהוראות הדין.

אבתיסאם מראענה: הוועדה מבקשת לקבל מההסתדרות מידע על התלונות שהתקבלו והליכים שהתקיימו במסגרת גישור בוועדות הפריטטיות בשנתיים האחרונות.

אבתיסאם מראענה: אני ממש רוצה להגיד תודה רבה רבה.

אבתיסאם מראענה: הלוואי שירבו הדיונים שבהם ניתן לכנס משרדי ממשלה, שבאמת לוקחות על עצמן את הדיווח השנתי, להציג אותו ולפתוח אותו לדיון וזה דורש הרבה אומץ ופתיחות.

אבתיסאם מראענה: ככה, לשים את עצמכם באמצע השולחן ולהגיד זה מה שעשינו, זה מה שחסר, לקבל ביקורת ולנהל דיאלוג.

אבתיסאם מראענה: אז, כל הכבוד לכם ממש.

אבתיסאם מראענה: תודה לשרת הכלכלה ברביבאי על ההזדמנות, שהיא בעצם אפשרה לדוח הזה להיות כאן.

אבתיסאם מראענה: אני רוצה להגיד לכם כל הכבוד לכם, שנה טובה ואביב שמח.

אבתיסאם מראענה: שלום.